**PREKIŲ PIRKIMO–PARDAVIMO SUTARTIS**

2020 m. liepos d. Nr.

Vilnius

**SPECIALIOSIOS SĄLYGOS**

**UAB Geležinkelio tiesimo centras,** juridinio asmens kodas 181628163, atstovaujama bendrovės generalinio direktoriaus Vytauto Radzevičiaus, veikiančio pagal bendrovės įstatus,(toliau – **Pirkėjas**)

ir

**UAB „Įmonė“***,*juridinio asmens kodas \_\_\_\_\_\_, atstovaujama \_\_\_\_\_\_, veikiančio pagal \_\_\_\_\_\_ (toliau – **Tiekėjas**)

toliau Pirkėjas ir Tiekėjas kartu vadinami **„Šalimis“**, o kiekvienas iš jų atskirai – **„Šalimi“**, sudarė šią pirkimo–pardavimo sutartį, toliau vadinamą **„Sutartimi“**, ir susitarė dėl toliau išvardintų sąlygų.

1. **SUTARTIES DALYKAS**

1.1. Sutarties dalykas yra **išmaniųjų įrenginių su priedais** (toliau – **Prekės**) **nuoma**. Sutartimi Tiekėjas įsipareigoja perduoti Pirkėjui laikinai valdyti ir naudoti **36 (trisdešimt šešių)** mėnesių laikotarpiui (toliau – **nuomos laikotarpis**) Prekes Sutartyje nustatyta tvarka už Sutartyje nustatytą užmokestį, o Prikėjas įsipareigoja laiku ir tinkamai mokėti Tiekėjui Sutartyje nustatytą mėnesinį įkainį kiekvieną mėnesį visą Sutarties galiojimo laikotarpį bei vykdyti kitus sutartinius įsipareigojimus.

1.2. Prekės pristatymo adresas: Trikampio g. 10, Lentvaris, Trakų raj.

1.3. Už sutartį ir Prekių priėmimą atsakingas asmuo: IT administratorius Miroslav Pavlovič, el. p. Miroslav.Pavlovic@gtc.lt , tel. +370 642 00081.

1.4. Prekių pristatymas bei iškrovimas vykdomas Tiekėjo jėgomis ir lėšomis*.*

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**

2.1. Sutarčiai taikomas fiksuoto įkainio kainodaros metodas. Nukmojama pagal Pirkėjo poreikį pagal Sutartyje numatytus įkainius, tačiau neviršijant Sutarties maksimalios kainos.

2.2. Vienos Prekės nuomos įkainis (mokestis) yra \_\_\_\_\_ Eur.

2.3. Sutarties maksimali kaina yra:

**Eur be PVM**;

PVM 21 proc. **Eur**;

Eur su PVM.

2.4. Pirkėjas neįsipareigoja išnaudoti Visos maksimalios kainos.

Apmokėjimo sąlygos įvykdžius užsakymą: mokama už faktinį ir konkretų Prekių kiekį, pagal nustatytus Sutartyje nurodytus įkainius kartą per mėnesį:

2.4.1 už pirmą kalendorinį mėnesį sumokėti Tiekėjui, proporcingai likusių kalendorinių mėnesio dienų skaičiui (jeigu Prekės pradedamos nuomoti ne 1 (pirmą) mėnesio dieną) perskaičiuotą vieno mėnesio kainą ne vėliau kaip per 60 (šešiasdešimt) kalendorinių dienų nuo Prekių perdavimo‑priėmimo akto pasirašymo dienos ir PVM sąskaitos faktūros gavimo dienos;

2.4.2. už paskutinį kalendorinį mėnesį sumokėti Tiekėjui, proporcingai praėjusių to mėnesio kalendorinių dienų skaičiui (jeigu Prekės pradedamos nuomoti ne 1 (pirmą) mėnesio dieną) perskaičiuotą vieno mėnesio kainą ne vėliau kaip per 60 (šešiasdešimt) kalendorinių dienų Prekių perdavimo‑priėmimo akto pasirašymo dienos ir PVM sąskaitos faktūros gavimo dienos;

2.4.3. už kitus kalendorinius mėnesius sumokėti Tiekėjui vieno mėnesio įkainį ne vėliau kaip per 60 (šešiasdešimt) kalendorinių dienų nuo Prekių perdavimo‑priėmimo akto pasirašymo dienos ir PVM sąskaitos faktūros gavimo dienos.

2.4.4. PVM sąskaitos-faktūros pateikiamos į saskaitos@gtc.lt.

**3. PREKIŲ UŽSAKYMO, PATIEKIMO TVARKA**

3.1. Tiekėjas privalo perduoti Vadovaujančiam pirkėjui Prekes nuomos laikotarpiui, atitinkančias Sutarties priede Nr. 1 „*Išmaniųjų įrenginių nuomos pirkimo techninė specifikacija*“ (toliau – **priedas Nr. 1)** nustatytus reikalavimus.

3.2. Tiekėjas turi Prekes pristatyti:

3.2.1 į kliento administracines patalpas kas savaitę praėjus 10 darbo dienų nuo užsakymo patekimo dienos.:

3.2.2. Tiekėjas savo lėšomis turi pristatyti Prekes, Sutarties 1.2. punkte nurodytu adresu.

3.3. Šalys susitaria, kad Prekių patiekimo terminas yra esminė Sutarties sąlyga.

3.4. Pirkėjas turi patikrinti pristatytas Prekes ne vėliau kaip per 3 (tris) kalendorines dienas nuo jų perdavimo‑priėmimo akto gavimo dienos ir, nesant trūkumų ar neatitikimų, jį pasirašyti arba nurodyti trūkumus ir terminą jiems ištaisyti.

3.5. Pirkėjas garantuoja, kad Prekės bus tinkamai naudojamos pagal paskirtį ir įsipareigoja už faktiškai, tinkamai ir laiku nuomojamas Prekes atsiskaityti su Tiekėju Sutarties 2 skyriuje nustatyta tvarka.

3.6. Likus ne mažiau kaip 5 (penkioms) darbo dienoms iki Prekių nuomos termino pabaigos, Pirkėjas privalo informuoti elektroniniu paštu Tiekėją apie Prekių grąžinimą, pateikdamas grafiką ir adresą (prekių grąžinimas išdėstytas 20 (dvidešimt) kalendorinių dienų bėgyje nuo nuomos laikotarpio pabaigos), kada Tiekėjas privalo jas atsiimti. Pirkėjo grąžinamos Prekės turi būti tokios būklės, kokios jos buvo gautos, atsižvelgiant į normalų jų nusidėvėjimą.

3.7. Pasibaigus Prekių nuomos laikotarpiui, Pirkėjas turi diskrecijos teisę išpirkti Prekes už likutinę vertę. Kiekvienos Prekės likutinė vertė yra 1 (vienas) euras. Likus ne mažiau kaip 5 (penkioms) darbo dienoms iki Prekių nuomos laikotarpio termino pabaigos, Pirkėjas informuoja elektroniniu paštu Tiekėją apie poreikį išpirkti Prekes, tokiu atveju, pasibaigus nuomos laikotarpiui, pasirašomas Prekių priėmimo – perdavimo aktas ir Prekės tampa Pirkėjo nuosavybe.

3.8. Pasibaigus nuomos laikotarpiui, ir Pirkėjui nepareiškus noro Prekių išpirkti už likutinę vertę, nurodytą Sutarties 3.7 punkte, Tiekėjas privalo Prekes atsiimti savo sąskaita, pasirašant Prekių perdavimo ‑ priėmimo aktą.

3.9. Tiekėjas privalo kiekvieną ketvirtį parengti draudiminių įvykių (jeigu tokių buvo) ataskaitą, kurioje turi būti nurodytos ataskaitiniu laikotarpiu suteiktos draudiminės paslaugos pagal Techninėje specifikacijoje nurodytus reikalavimus ir jų kiekis turi būti išskaidytas pagal kiekvieną įvykį.

**4. PREKIŲ KOKYBĖ IR GARANTIJA**

4.1. Prekės turi būti patiektos kokybiškos pagal Sutartyje ir jos prieduose nustatytus reikalavimus. Nustačius, kad Prekės yra nekokybiškos, Tiekėjas privalo ištaisyti Prekių trūkumus ne vėliau kaip per 3 (tris) darbo dienas nuo Pirkėjo pranešimo apie nekokybiškas Prekes pranešimo išsiuntimo Tiekėjui dienos.

4.2. Tiekėjas turi suteikti Prekėms nemokamą ir ne trumpesnę nei Prekės nuomos laikotarpis garantiją nuo Prekių perdavimo‑priėmimo akto, kuriame privalo būti nurodyti perduodamų Prekių identifikaciniai numeriai, kaina ir nuomos terminas pasirašymo dienos.

4.3. Sugedus Prekei Tiekėjas ne vėliau kaip kitą darbo dieną nuo pranešimo iš Pirkėjo gavimo turi pranešti Pirkėjui per kiek laiko suremontuos Prekę. Paaiškėjus, kad garantinio laikotarpio metu sugedusi Prekės darbingumo atkūrimo trukmė bus ilgesnė nei 5 darbo dienos nuo pranešimo apie gedimą, darbingumo atkūrimo laikotarpiu tiekėjas turi pakeisti sugedusią Prekę kita, ne prastesnių parametrų Preke.

4.4. Grąžintos Prekės vertinamos individualiai ir Tiekėjas turi toleruoti natūralų senėjimą ir dėvėjimąsi dėl įprasto naudojimo (Prekės veikiančios, kuriomis galima naudotis, galimi natūralūs jungiamųjų kabelių, adapterių, lizdų pažeidimai, be įpakavimo, su kosmetiniais trūkumais t.y. įbrėžimai, įlenkimai, skilimai (išskyrus vaizduojamojo paviršiaus), kurie netrukdo Prekių naudojimui ir funkcionavimui, negrąžinti įrenginių priedų, nebus laikomi trūkumais.

4.5. Įvykus negarantiniam gedimui, Pirkėjas, pasinaudodamas visų rizikų draudimu sugesusį ar prarastą įrenginį turi pakeisti į ne prastesnių techninių parametrų nei sugedęs ar prarastas įrenginys.

**5. ŠALIŲ ATSAKOMYBĖ**

5.1. Jeigu Tiekėjas vėluoja patiekti, pakeisti Prekes ar ištaisyti jų trūkumus, Vadovaujantis pirkėjas nuo kitos dienos Tiekėjui skaičiuoja 5 (penkių) eurų baudą už kiekvieną uždelstą kalendorinę dieną nuo laiku nepatiektų, nepakeistų ar Prekių su trūkumais kainos, įskaitant PVM, jei jis Sutarčiai taikomas, bendrą maksimalią delspinigių skaičiavimo ribą nustatant 20 (dvidešimt) procentų nuo Sutarties maksimalios kainos, įskaitant PVM, jei jis Sutarčiai taikomas.

5.2. Jei Pirkėjas uždelsia atsiskaityti už tinkamai Tiekėjo patiektas ir perduotas kokybiškas Prekes per Sutartyje nurodytą terminą, Tiekėjas nuo kitos dienos skaičiuoja Vadovaujančiam pirkėjui 0,1 (vienos dešimtosios) procento dydžio delspinigius nuo neapmokėtos sumos, įskaitant PVM, bendrą maksimalią delspinigių skaičiavimo ribą nustatant 20 (dvidešimt) procentų nuo Sutarties maksimalios kainos, įskaitant PVM, jei jis Sutarčiai taikomas*.*

5.3. Jei Tiekėjas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Vadovaujančiam pirkėjui, taip pat, jeigu dėl bet kokių aplinkybių, susijusių su Tiekėju ar jo tiekiamomis Prekėmis, Vadovaujančiam pirkėjui yra taikomos bet kokios prekybinės, ekonominės ar finansinės sankcijos, embargai ar kitos ribojančios priemonės, kurias nustato, taiko ar administruoja Jungtinių Tautų Saugumo Taryba, Europos Sąjunga ar jos institucijos, Jungtinių Amerikos Valstijų vyriausybė, įskaitant JAV iždo departamento Užsienio lėšų kontrolės biurą (OFAC) ir/ar šių subjektų institucijos (toliau – **Sankcijos**), Tiekėjas įsipareigoja apsaugoti Vadovaujantį pirkėją bei trečiuosius asmenis nuo bet kokių neigiamų pasekmių atsakyti prieš Vadovaujantį pirkėją bei trečiuosius asmenis dėl bet kokių neigiamų pasekmių, kurias Vadovaujančiam pirkėjui ar tretiesiems asmenims gali sukelti Vadovaujančiam pirkėjui taikomos Sankcijos, ir atlyginti Vadovaujančiam pirkėjui bei tretiesiems asmenims visus jų dėl to patirtus tiesioginius ir netiesioginius nuostolius ar žalą bei papildomas išlaidas (įskaitant, bet neapsiribojant, dėl Vadovaujančio pirkėjo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Vadovaujančio pirkėjo ar jo darbuotojų veiklos apribojimais).

5.4. Tiekėjas privalo nedelsiant, bet ne vėliau nei per 1 (vieną) darbo dieną, informuoti Vadovaujantį pirkėją raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar Vadovaujančiam pirkėjui taikymo. Tiekėjas, pažeidęs reikalavimą laiku informuoti Vadovaujantį pirkėją raštu apie šiame Sutarties punkte nurodytas aplinkybes, Vadovaujančiam pirkėjui pareikalavus, sumoka 10 (dešimt) procentų Sutarties maksimalios kainos, įskaitant PVM, dydžio baudą.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas netesybomis, nurodytomis Sutarties Specialiųjų sąlygų 5.1 ir 5.2 punktuose.

**7. SUTARTIES GALIOJIMAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams ir Tiekėjui pristačius tinkamą Sutarties įvykdymo užtikrinimą įrodantį dokumentą.

7.2. Sutartis galioja iki visiško prievolių įvykdymo, kol bus išnaudota Sutarties maksimali kaina*,* nustatyta Sutartyje, bet jos terminas negali būti ilgesnis kaip 38 (trisdešimt aštuoni) mėnesiai, įskaitant apmokėjimo už tinkamai ir laiku suteiktas Prekes terminą*.*

**8. KITOS NUOSTATOS**

8.1. Šią Sutartį sudaro Sutarties Specialiosios sąlygos, jų priedai ir Sutarties Bendrosios sąlygos. Laikoma, kad Sutartį sudarantys dokumentai paaiškina vienas kitą. Jeigu Specialiųjų sąlygų ir / ar jų priedų nuostatos neatitinka Bendrųjų sąlygų nuostatų, pirmenybė yra teikiama Specialiųjų sąlygų bei jų priedų nuostatoms. Esant tarpusavio neatitikimams tarp Specialiųjų sąlygų ir jų priedų, prioritetas teikiamas Šalių pasirašytam Specialiųjų sąlygų tekstui, po to – Specialiųjų sąlygų priedams, po to – pirkimo, kurio pagrindu sudaryta Sutartis, dokumentams, po to –Teikėjo pasiūlymui. Sutarčiai taikomos Sutarties Bendrosios sąlygos, kurios yra pridedamos prie Sutarties Specialiųjų sąlygų (1 priedas), su kurių nuostatomis Šalys yra visiškai susipažinusios ir jas vykdys.

8.2. Tiekėjas nėra laikomas asocijuotu su Pirkėjais pagal galiojančius Lietuvos Respublikos teisės aktus (Lietuvos Respublikos Pridėtinės vertės mokesčio įstatymą, Lietuvos Respublikos pelno mokesčio įstatymą, Lietuvos Respublikos gyventojų pajamų mokesčio įstatymą).

8.3. Tiekėjas yra registruotas PVM mokėtoju Lietuvos Respublikoje.

8.4. Sutartis laikoma neteisėta ir negaliojančia, jei paaiškėjo, kad, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, Sutartis neatitinka nacionalinio saugumo interesų.

8.5. Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po 1 (vieną) Vadovaujančiam pirkėjui ir Tiekėjui.

8.6. Sutarties Bendrosiose sąlygose nurodytos alternatyvios nuostatos (su prierašu „*jei taikoma“, „jei tokių būtų“, „jei tokių yra“* ar pan*.*) taikomos tik tokiu atveju, jeigu jos konkrečiai aprašomos Sutarties Specialiosiose sąlygose.

8.7. Sutarties Specialiųjų sąlygų priedai:

8.7.1. priedas – Tiekėjo pasiūlymas;

8.7.2. priedas – Techninė specifikacija;

8.7.3. priedas - Sutarties Bendrosios sąlygos.

**9. ŠALIŲ ADRESAI IR REKVIZITAI**

|  |  |
| --- | --- |
| **Nuomininkas****Uždaroji akcinė bendrovė Geležinkelio tiesimo centras** Trikampio g. 10, Lentvaris, Trakų raj. Lietuva Įmonės kodas 181628163PVM kodas LT816281610AB SEB bankasA. s. . LT70 7044 0600 0040 1776Tel.: +370 52693202El. paštas: info@gtc.lt Generalinis direktorius Vytautas Radzevičius\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas)Data: \_\_\_\_\_\_\_\_\_\_\_\_\_\_\_\_\_\_\_\_\_\_\_ |  **Nuomotojas**\_\_\_\_\_\_\_\_\_\_\_\_\_\_\_\_\_\_\_\_(parašas)A.V. *(jei taikoma)*Data: \_\_\_\_\_\_\_\_\_\_\_\_\_\_\_\_\_\_\_\_\_\_\_ |